3.

Príloha III sa mení a dopĺňa takto: a) Oddiel A Úvodu sa nahrádza takto: „A. Účel tohto tlačiva Toto tlačivo špecifikuje informácie, ktoré by mali poskytnúť žiadajúce strany pri predkladaní odôvodneného návrhu pred oznámením koncentrácie podľa článku 4 ods. 4 alebo 5 nariadenia Rady (ES) č. 139/2004 (ďalej len ‚nariadenie ES o fúziách‘) (9). Upozorňujeme vás na nariadenie ES o fúziách a na nariadenie Komisie (ES) č. 802/2004 (ďalej len ‚vykonávacie nariadenie ES o fúziách‘), ku ktorému je pripojené toto tlačivo ON. Znenie týchto nariadení, ako aj ostatných príslušných dokumentov je možné nájsť na webovej stránke Komisie Európa venovanej hospodárskej súťaži. Upozorňujeme vás aj na zodpovedajúce ustanovenia Dohody o Európskom hospodárskom priestore (ďalej len ‚Dohoda o EHP‘) (10). Skúsenosti ukázali, že kontakty, ktoré predchádzajú oznámeniu, sú mimoriadne cenné pre oznamujúce strany i pre príslušné orgány pri stanovovaní presného množstva a typu požadovaných informácií. V súlade s tým sú strany nabádané k tomu, aby s Komisiou a príslušným členským štátom (príslušnými členskými štátmi) alebo štátom (štátmi) EZVO konzultovali rozsah a typ informácií, ktorými mienia svoj návrh odôvodniť. b) V oddiele B úvodu sa posledná veta tretieho odseku nahrádza takto: „Napokon, strany by si mali tiež byť vedomé toho, že ak sa návrh predkladá na základe nesprávnych, zavádzajúcich alebo neúplných informácií uvedených v tlačive ON, Komisia, prípadne členské štáty a štáty EZVO môžu zvážiť predloženie návrhu po oznámení, ktorým sa opraví akýkoľvek návrh podaný pred oznámením.“ c) V oddiele B úvodu sa prvá a druhá veta písm. a) nahrádzajú takto: „V súlade s článkom 4 ods. 4 a 5 nariadenia ES o fúziách je Komisia povinná bezodkladne doručiť odôvodnené návrhy členským štátom a štátom EZVO. Lehoty na posudzovanie odôvodneného návrhu začínajú plynúť po prijatí návrhu príslušným členským štátom (príslušnými členskými štátmi) alebo štátom (štátmi) EZVO.“ d) V oddiele B úvodu sa posledná veta písmena d) nahrádza takto: „Ak je to možné, malo by sa tiež uviesť, kde by Komisia alebo príslušný členský štát (príslušné členské štáty) a štát (štáty) EZVO mohli získať ktorúkoľvek z požadovaných informácií, ktoré nemáte k dispozícii.“ e) V oddiele B úvodu sa písmeno e) nahrádza takto: „e) Je možné písomne požiadať Komisiu, aby akceptovala odôvodnený návrh ako úplný, bez ohľadu na neposkytnutie informácií, ktoré toto tlačivo požaduje, ak usúdite, že niektoré z informácií požadovaných v tomto tlačive nie sú potrebné na preskúmanie prípadu Komisiou alebo príslušným členským štátom (príslušnými členskými štátmi) alebo štátom (štátmi) EZVO. Komisia zváži takú požiadavku za predpokladu, že uvediete dostatočné dôvody, prečo tieto informácie nie sú relevantné a potrebné pre vybavenie vašej žiadosti na návrh pred oznámením. Mali by ste to vysvetliť počas vašich kontaktov s Komisiou a príslušným členským štátom (príslušnými členskými štátmi) a štátom (štátmi) EZVO predchádzajúcich oznámeniu a predložiť písomnú žiadosť o oslobodenie od povinnosti, v ktorej požiadate Komisiu, aby upustila od povinnosti poskytnúť takéto informácie podľa článku 4 ods. 2 vykonávacieho nariadenia ES o fúziách. Pred tým, ako Komisia rozhodne o schválení takej žiadosti, môže o tom konzultovať s orgánom alebo orgánmi príslušného členského štátu alebo štátu EZVO.“ f) V oddiele D úvodu sa druhý odsek nahrádza takto: „S cieľom uľahčiť spracovanie tlačiva ON orgánmi členských štátov a štátov EZVO sú strany dôrazne nabádané k tomu, aby poskytli Komisii preklad ich odôvodneného návrhu v jazyku alebo jazykoch, ktorým budú rozumieť všetci adresáti informácie. Čo sa týka žiadostí o súhlas členského štátu (členských štátov) alebo štátu (štátov) EZVO, žiadajúce strany sú dôrazne nabádané k tomu, aby priložili kópiu žiadosti v jazyku (jazykoch) členského štátu (členských štátov) a štátu (štátov) EZVO, ktorých súhlas sa vyžaduje.“ g) V oddiele E úvodu sa prvý odsek nahrádza takto: „Článok 287 zmluvy a článok 17 ods. 2 nariadenia ES o fúziách, ako aj zodpovedajúce ustanovenia Dohody o EHP (11) požadujú, aby Komisia, členské štáty, dozorný úrad EZVO a štáty EZVO, ich úradníci a ostatní pracovníci nezverejňovali informácie, ktoré získali pri uplatňovaní nariadenia a na ktoré sa vzťahuje povinnosť zachovávať služobné tajomstvo. Tá istá zásada sa tiež musí uplatňovať na ochranu dôverných informácií medzi oznamujúcimi stranami. h) Do oddielu 2 sa dopĺňa tento pododdiel 2.4.2: „2.4.2. Uveďte členenie obratu zúčastnenými podnikmi dosahovaného v rámci EZVO, pričom, kde to prichádza do úvahy, uveďte prípadný štát EZVO, v ktorom sa dosahujú viac ako dve tretiny tohto obratu.“ i) V oddiele 4 sa úvodné slová oddielu III nahrádzajú takto: „Na účely informácií požadovaných v tomto tlačive dotknuté trhy pozostávajú z príslušných trhov výrobkov, ak na území EHP, v Spoločenstve, na území štátov EZVO, v ktoromkoľvek členskom štáte alebo v ktoromkoľvek štáte EZVO:“ j) V oddiele 4 sa pododdiel 4.1 sa nahrádza takto: „4.1. Uveďte každý dotknutý trh v zmysle oddielu III: a) na úrovni EHP, Spoločenstva alebo EZVO; b) v prípade žiadosti o súhlas podľa článku 4 ods. 4 nariadenia ES o fúziách na úrovni každého jednotlivého členského štátu alebo štátu EZVO; c) v prípade žiadosti o súhlas v súlade s článkom 4 ods. 5 nariadenia ES o fúziách na úrovni každého členského štátu alebo štátu EZVO uvedeného v oddiele 6.3.1 tohto tlačiva ako štátu, ktorý môže koncentráciu posúdiť.“ k) V prvom odseku oddielu 5 sa úvodné slová a písmená a), b) a c) nahrádzajú takto: „Za každý dotknutý príslušný trh produktov za posledný finančný rok, a) za územie EHP, za Spoločenstvo ako celok a za štáty EZVO ako celok; b) v prípade žiadosti o súhlas podľa článku 4 ods. 4 nariadenia ES o fúziách jednotlivo za každý členský štát alebo štát EZVO, v ktorom účastníci koncentrácie podnikajú, a c) v prípade žiadosti o súhlas podľa článku 4 ods. 5 nariadenia ES o fúziách jednotlivo za každý členský štát alebo štát EZVO, ktorý je uvedený v pododdiele 6.3.1 tohto tlačiva ako štát, ktorý môže koncentráciu posúdiť a v ktorom účastníci koncentrácie podnikajú, a“. l) V oddiele 6 sa pododdiel 6.2.1 nahrádza takto: „6.2.1. Uveďte členský štát (členské štáty) a štát (štáty) EZVO, ktoré by podľa článku 4 ods. 4 nariadenia ES o fúziách mohli koncentráciu prešetriť, pričom uveďte, či ste s členským štátom (členskými štátmi), prípadne so štátom (štátmi) EZVO, nadviazali neformálny kontakt.“ m) V oddiele 6 sa tretí odsek pododdielu 6.2.2 nahrádza takto: „Ak žiadate o súhlas pre celý prípad, musíte potvrdiť, že mimo územia členského štátu (členských štátov) a štátu (štátov) EZVO, ktorým žiadosť o súhlas predkladáte, neexistujú žiadne iné dotknuté trhy.“ n) V oddiele 6 sa pododdiel 6.2.3 nahrádza takto: „6.2.3. Vysvetlite, akým spôsobom každý z dotknutých trhov v členskom štáte (členských štátoch) alebo štáte (štátoch) EZVO, ktorých súhlas sa vyžaduje, predstavuje všetky vlastnosti odlišného trhu v zmysle článku 4 ods. 4.“ o) V oddiele 6 sa pododdiel 6.2.5 nahrádza takto: „6.2.5. V prípade, ak sa členský štát (členské štáty), prípadne štát (štáty) EZVO, stanú príslušnými na posúdenie celého prípadu alebo jeho časti na základe žiadosti o súhlas podľa článku 4 ods. 4 nariadenia ES o fúziách, súhlasíte s tým, aby sa príslušný členský štát (príslušné členské štáty), prípadne štát (štáty) EZVO, spoliehali na informácie uvedené v tomto tlačive na účely ich vnútroštátnych konaní týkajúcich sa tohto prípadu alebo jeho časti? ÁNO alebo NIE“. p) V oddiele 6 sa pododdiel 6.3.1 nahrádza takto: „6.3.1. Za každý členský štát a/alebo štát EZVO uveďte, či sa koncentrácia môže posudzovať podľa jeho vnútroštátnych zákonov o hospodárskej súťaži. Za každý členský štát a/alebo štát EZVO musíte zaškrtnúť jedno políčko. Môže sa koncentrácia posudzovať podľa vnútroštátnych zákonov o hospodárskej súťaži každého z týchto členských štátov a/alebo štátov EZVO? Musíte uviesť odpoveď za každý členský štát a/alebo štát EZVO. Za každý členský štát alebo štát EZVO označte iba ÁNO alebo NIE. Ak pri ktoromkoľvek členskom štáte a/alebo štáte EZVO neoznačíte ani ÁNO, ani NIE, za takýto členský štát alebo štát EZVO sa to bude považovať, akoby bolo označené ÁNO. Belgicko: ÁNO NIE Bulharsko: ÁNO NIE Česká republika: ÁNO NIE Dánsko: ÁNO NIE Nemecko: ÁNO NIE Estónsko: ÁNO NIE Írsko: ÁNO NIE Grécko: ÁNO NIE Španielsko: ÁNO NIE Francúzsko: ÁNO NIE Taliansko: ÁNO NIE Cyprus: ÁNO NIE Lotyšsko: ÁNO NIE Litva: ÁNO NIE Luxembursko: ÁNO NIE Maďarsko: ÁNO NIE Malta: ÁNO NIE Holandsko: ÁNO NIE Rakúsko: ÁNO NIE Poľsko: ÁNO NIE Portugalsko: ÁNO NIE Rumunsko: ÁNO NIE Slovinsko: ÁNO NIE Slovensko: ÁNO NIE Fínsko: ÁNO NIE Švédsko: ÁNO NIE Spojené kráľovstvo: ÁNO NIE Island: ÁNO NIE Nórsko: ÁNO NIE Lichtenštajnsko: ÁNO NIE“ q) V oddiele 6 sa pododdiel 6.3.2 nahrádza takto: „6.3.2. Za každý členský štát a/alebo štát EZVO poskytnite dostatočné finančné alebo iné údaje, aby ste preukázali, či koncentrácia spĺňa alebo nespĺňa príslušné kritériá týkajúce sa jurisdikcie podľa platných vnútroštátnych zákonov.“ r) Do oddielu 6 sa dopĺňa tento pododdiel 6.3.3: „6.3.3. Vysvetlite, prečo by Komisia mala prípad preskúmať. Vysvetlite najmä to, či by koncentrácia mohla ovplyvniť hospodársku súťaž mimo územia jedného členského štátu a/alebo štátu EZVO.“ s) V oddiele 6 sa ruší pododdiel 6.3.4.